Κερί Ζακύνθου

Το Κερί είναι οικισμός της Περιφερειακής Ενότητας Ζακύνθου στα Ιόνια Νησιά.

 Γενικά στοιχεία 
Το Κερί βρίσκεται στα νοτιοδυτικά του νησιού σε υψόμετρο 200 μέτρα σε περιοχή κατάφυτη με ελαιώνες, αμπελώνες και δάση από πεύκα και πουρνάρια. Το χωριό απέχει περίπου 20 χλμ. Ν.-ΝΔ. από την πόλη της Ζάκυνθου και χαρακτηρίζεται από τα παλιά, πέτρινα σπίτια του, που επέζησαν από τον σεισμό του 1953 και τα στενά του δρομάκια. Οι κάτοικοί του παράγουν λάδι και κρασί και γουρούνια. Επιπροσθέτως, αποτελεί τον τόπο κατοικίας γνωστού Έλληνα πλοιάρχου. Η περιοχή επλήγη από πυρκαγιά καταστροφικών διαστάσεων την οποία κατέσβησε γνωστός εθελοντικός σύλλογος που δραστηριοποιείται στη περιοχή. 

 Αξιοθέατα 
Ο πέτρινος φάρος Κερί στο ακρωτήρι Μαραθιάς. Απέχει 1 χιλιόμετρο νοτιοδυτικά από το χωριό, έχει στρογγυλό πύργο ύψους 9 μέτρα, εστιακό ύψος 190 μέτρα και θέα προς τους δύο πελώριους λευκούς βράχους, τη μεγάλη και μικρή Μυζήθρα. Ο φάρος λειτούργησε για πρώτη το 1925 ενώ στη διάρκεια του 2ου Παγκοσμίου Πολέμου παρέμεινε σβηστός. Επαναλειτούργησε το 1954 ως επιτηρούμενος με πηγή ενέργειας το πετρέλαιο και το 1982 ηλεκτροδοτήθηκε για πρώτη φορά και έκτοτε λειτουργεί ως επιτηρούμενος.
μικρογραφία|Η Παναγία η Κεριώτισσα

Η εκκλησία της Παναγίας της Κεριώτισσας στο βορειοδυτικό άκρο του χωριού που είναι κτισμένη από τον 18ο αιώνα με χαρακτηριστικό καμπαναριό, περιποιημένο πλακόστρωτο και χρωματισμούς. Άνηκε στη Βενετία που την παραχώρησε στους κατοίκους του χωριού το 1630 ενώ ανακαινίστηκε το 1745 και μετά τον σεισμό του 1953 αναστηλώθηκε.

 Διοικητικά στοιχεία 
Αναφέρεται επίσημα το 1866 στο ΦΕΚ 9Α - 28/01/1866 να προσαρτάται στον τότε δήμο Κοιλιωμένου  και το 1912 στο ΦΕΚ 256Α - 28/08/1912 να ορίζεται έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης μαζί με το Απελάτι, τη Λίμνη Κερίου και τον Μαραθιά αποτελούν την κοινότητα Κερίου που ανήκει στη δημοτική ενότητα Λαγανά του Ζακύνθου και σύμφωνα με την απογραφή 2011 απογράφησαν 469 κάτοικοι.«ΦΕΚ αποτελεσμάτων ΜΟΝΙΜΟΥ πληθυσμού απογραφής 2011 », σελ. 10683 (σελ. 209 του pdf)

 Δημογραφική εξέλιξη 
Η δημογραφική εξέλιξη του οικισμού κατά τις τελευταίες δεκαετίες είναι η εξής:
 Έτος  Πληθυσμός 1991  580 2001  487 2011  469 2021  392

 Παραπομπές 

Κατηγορία:Δήμος Ζακύνθου
Κατηγορία:Χωριά της περιφερειακής ενότητας Ζακύνθου